**Eva Moser** (talaffuzi: *Eva Mozer* 26-iyul 1982-yil — 31-mart 2019-yil) avstriyalik shaxmatchi. U FIDE tomonidan 2004-yilda Xalqaro usta (IM) va 2003-yilda ayol grossmeyster (WGM) unvonlariga sazovor boʻlgan. Moser shaxmat boʻyicha Avstriyaning mutlaq chempioni va ayollar chempionatlarida ham gʻolib boʻlgan. U 2008-yilda shaxmat boʻyicha ayollar oʻrtasidagi jahon chempionatida ishtirok etgan.

Shaxmatdagi faoliyati
---------------------

Moser 10 yoshidan shaxmat oʻynay boshlagan. U sakkiz marta shaxmat boʻyicha qizlar oʻrtasidagi Avstriya chempionatida turli yosh guruhlarida gʻolib chiqqan.

1998-yilda Mozer 16 yoshgacha boʻlgan qizlar oʻrtasida Murek shahrida oʻtkazilgan shaxmat boʻyicha Yevropa chempionatida tay-brekda gʻalaba qozongan Ana Matnadzedan keyingi oʻrinni egallab, kumush medalni qoʻlga kiritdi.

Umumjamoa hisobida Moser 2000-yildan beri ayollar shaxmat olimpiadasida, 2004-yilda 36-shaxmat olimpiadasining ochiq seksiyasida (odatda „erkaklar seksiyasi" deb ataladi), 2003-yildan beri ayollar oʻrtasidagi shaxmat boʻyicha Yevropa jamoaviy chempionatida va Mitropa Cup (1999, 2002, 2004) ochiq boʻlimida Avstriya sharafini himoya qilib kelgan.

Moser FIDE tomonidan 2003-yilda Ayol grossmeyster (WGM) (Avstriyalik ayollar oarsida birinchisi) va 2004-yilda xalqaro usta (IM) unvonlari bilan taqdirlangan.

2006-yilda u Köflachda boʻlib oʻtgan Avstriya shaxmat chempionatida mutlaq gʻoliblikni qoʻlga kiritdi va bu ishni qilgan birinchi ayol boʻldi. U 2010 va 2011-yillarda ayollar oʻrtasidagi Avstriya chempionatida gʻolib boʻlgan.

2000-yilda Drezden ayollar musobaqasi,  Jena Open 2009, 2010, 2011 va 2012, va Chess Ladies Vena 2012 va 2013 turnirlarda mutlaq gʻolib boʻlgan.

2006—2007-yilgi mavsumda uning Avstriya birinchi liga jamoasi *Styria Graz* Avstriya terma jamoasi chempioniga aylandi. U Avstriyaning „*Wolfsberg*" jamoasida oʻynagan. OSG *Baden-Baden* Germaniya ayollar shaxmat Bundesligasida besh marta gʻalaba qozongan va koʻp yillar davomida oʻz mavqeini saqlab qolgan.

Moser, shuningdek, ChessBase bilan kam miqdordagi oʻquv shaxmat DVDlarini nashr etdi.

Shaxsiy hayoti
--------------

Moser 2009-yilda Gratsda biznes boshqaruvi yoʻnalishi boʻyicha diplomni qoʻlga kiritgan. U Avstriyaning „Schach-Aktiv" shaxmat jurnalida ishlagan.

Eva Moser 2019-yil 31-martda Gratsda leykamiyadan vafot etdi.

Manbalar
--------

1. ↑  „Moser, Eva FIDE Chess Profile". *ratings.fide.com*. 3-aprel 2019-yilda asl nusxadan arxivlandi. Qaraldi: 3-aprel 2019-yil.
2. ↑  AUT Staatsmeisterschaft 2006. Tournament report.. FIDE.
3. ↑  Austrian Womenʼs Championship 2010. Tournament report.. FIDE.
4. ↑  Austrian Womenʼs Championship 2011. Tournament report.. FIDE.
5. ↑  Big Database 2013, ChessBase GmbH
6. ↑  3. Schwarzer Bär — Open 2009 Wayback Machine saytida arxivlandi (4-mart 2016-yil). Tournament Results
7. ↑  4. Schwarzer Bär — Open 2010 Wayback Machine saytida arxivlandi (24-sentabr 2015-yil). Tournament Results
8. ↑  5. Schwarzer Bär Open 2011. Tournament report.. FIDE.
9. ↑  1. Hotel-am-Stadion Open 2012. Tournament report.. FIDE.
10. ↑  Chess Ladies Vienna 2012. Tournament report.. FIDE.
11. ↑  Schulz, André (2019-04-03). „Eva Moser (July 26, 1982 — March 31, 2019) has died at 36". ChessBase.